Šalmuotoji patarška

Phasianus meleagris Linnaeus, 1758

Šalmuotoji patarška (Numida meleagris) – vištinių paukščių (Galliformes) būrio, patarškinių (Numididae) šeimos, vienintelė tikrųjų patarškų (Numida) gentyje paukščių rūšis.

Iš šalmuotųjų patarškų per ilgą domestikavimo laiką kilo naminės patarškos (Numida meleagris domestica)ec.europa.eu / Poultry, iš kurių yra išveista nemažai veislių.

 Paplitimas 
Plačiai ir natūraliai paplitusios Afrikos žemyne, daugiausiai į pietus nuo Sacharos.

Plačiai introdukuotos pasaulyje:iucnredlist.org / Helmeted Guineafowl Numida meleagris | Tarptautinė raudonoji knyga

Afrikos žemyne – PAR pietvakariuose, Kabo Verdėje, San Tomė ir Prinsipėje, Komoruose, Madagaskare, Mauricijuje.

Azijos žemyne – Bahreine, Jemene.

Europos žemyne – Ispanijoje, Portugalijoje.

Šiaurės Amerikos žemyne – JAV, Kuboje, Dominikos Respublikoje, Puerto Rike, JAV Mergelių salose, Sent Kitse ir Nevyje, Antigvoje ir Barbudoje.

Australijos žemyne ir Naujojoje Zelandijoje.

 Buveinė 
Šalmuotosios patarškos gyvena pačiose įvairiausiose buveinėse – tai gali būti savanos, krūmynai, miškai ir jų pakraščiai, pusdykumės ir net žemės ūkio pasėlių laukų.

 Elgsena 
Ne veisimosi sezono metu gyvena maždaug 25 paukščių būriais, kartais iki 100, o daugiausia užregistruota būryje iki 200 paukščių. Kad išvengtų ant žemės jų tykančių plėšrūnų, naktį praleidžia tupėdamos medžiuose. Jeigu joms gręsia pavojus, jos pirmiau bėga, nei skrenda, o skrenda nedidelį atstumą, maždaug 100 m, kuomet negali išvengti pavojaus bėgdamos. Tarp patinų dominavimas išsprendžiamas ištvermingumo būdu – patinai vienas kitą persekioja ant žemės, o nugalėtoju tampa pats ištvermingiausias patinas.

Šalmuotosios patarškos dažnai praktikuoja vidinį paukščių parazitizmą, tai yra kuomet viena patelė deda kiaušinius į svetimą tos pačios rūšies lizdą ir palieka kiaušinius, kad juos perėtų kita patelė. Tokiu būdu viename lizde buvo užfiksuota daugiau kaip 40 padėtų kiaušinių.

 Mityba 
Jos turi stiprius nagus ir maisto ieško puriame dirvožemyje, panašiai kaip naminės vištos (Gallus gallus domesticus). Jų mitybą sudaro įvairus gyvūninis ir augalinis maistas. Ne veisimosi sezono metu šalmuotosios patarškos maitinasi kukurūzais, sėklomis, ypač žemės ūkio piktžolių sėklomis, taip pat įvairiomis žemės ūkio kultūrų atliekomis. Veisimosi sezono metu daugiau kaip 80 % jų raciono gali sudaryti bestuburiai (Invertebrata), ypač nariuotakojai (Arthropoda), pavyzdžiui, vabalai (Coleoptera).serengeti-park.de / Helmeted Guineafowl | Numida meleagris | WILDLIFE IN SERENGETI-PARK

 Veisimasis 
Yra monogamės. Patinai agresyviai kovoja dėl teisės poruotis su patele.southafrica.co.za / Helmeted Guineafowl Description Vasarą, veisimosi sezono metu atskiros poros gyvena savo atskirose teritorijose. Peri ant žemės – lizdus slepia tankioje savanos ar miško pakraščio žolėje. Deda 7-12 kiaušinių, kuriuos apie 23 dienas peri patelės, o patinai saugo lizdą. Išsiritę jaunikliai tuoj pat gali palikti lizdą ir savarankiškai maitintis. Jauniklius prižiūri abu tėvai. Po savaitės jaunikliai jau geba skraidyti nedidelius atstumus.

 Išvaizda 
Šalmuotųjų patarškų kūno ilgis apie 63 cm, atstumas tarp išskleistų abiejų sparnų galų 95-100 cm, svoris 1,135-1,823 kg.oiseaux.net / Helmeted Guineafowl – Numida meleagris – Pintade de Numidie

Galva maža ir be plunksnų. Kūnas apvalokos formos, kurio plunksnos tamsiai pilkos su baltais taškeliais.

 Amžius 
Laukinėje gamtoje jie gali išgyventi iki 12 metų.

 Porūšiai 
Tarptautinė ornitologų sąjunga pasaulio paukščių klasifikacijos 12.1 versijoje ir Handbook of the Birds of the World (Pasaulio paukščių vadovas) 2022 m. internetinėje versijoje – išskiriami 9 šalmuotųjų patarškų rūšies porūšiai:worldbirdnames.org / Swallows – IOC World Bird List Version 12.1; Birds of the World: Recommended English Names (Pasaulio paukščiai: rekomenduojami angliški pavadinimai) | Nuoroda tikrinta: 2022-08-05birdsoftheworld.org / Helmeted Guineafowl Numida meleagris; Handbook of the Birds of the World“ (Pasaulio paukščių vadovas) | Nuoroda tikrinta: 2022-08-05
 N. m. sabyi  E. Hartert, 1919; aptinkama šiaurės vakarų Maroke.
 N. m. galeatus Pallas, 1767; aptinkama nuo Vakarų Afrikos iki pietinio Čado ir šiaurinės Angolos.
 N. m. meleagris (Linnaeus, 1758); nuo rytinio Čado iki vakarinės Etiopijos, šiaurinėje Kenijoje, Ugandoje ir Kongo Demokratinėje Respublikoje. 
 N. m. somaliensis Neumann, 1899; šiaurės rytinė Etiopija ir Somalis. 
 N. m. reichenowi Ogilvie-Grant, 1894; Kenija ir centrinė Tanzanija.
 N. m. mitratus (Pallas, 1764); Tanzanija, Mozambikas, Zambija ir Botsvana. 
 N. m. marungensis Schalow, 1884; Kongo Demokratinės Respublikos pietūs, vakarinė Angola ir Zambija. 
 N. m. papillosus Reichenow, 1894; Botsvana ir Namibija 
 N. m. coronatus Gurney Sr, 1868; Pietų Afrikos Respublikos rytuose.

 Daroma žala 
Šalmuotosios patarškos gali kelti rūpesčių ūkininkams, nes daug sulesa besiformuojančių žemės ūkio kultūrų daigų.

 Šaltiniai 

 Nuorodos 
 ebird.org / Helmeted Guineafowl Numida meleagris | anglų k.
 datazone.birdlife.org / Helmeted Guineafowl Numida meleagris | anglų k.
 xeno-canto.org / Helmeted Guineafowl · Numida meleagris · (Linnaeus, 1758) (šalmuotųjų patarškų audio įrašai)
 youtube.com / Roles of the Helmeted Guineafowl – Nambiti (anglų k. pasakojimas apie šalmuotasias patarškas)
 youtube.com / Helmeted Guinea Fowl calls (šalmuotųjų patarškų balsai Afrikos savanos kraštovaizdyje)
 youtube.com / Helmeted Guineafowl (Numida meleagris) Bird Call | Stories Of The Kruger (šalmuotųjų patarškų balsai)

 Galerija 

Kategorija:Patarškiniai